stanford-oval/wikipedia huggingface dataset:
Maakuntalinnut (kirja)

| Maakuntalinnut |
| --- | --- |
 etukansi
Kirjailija:  Antero Järvinen
Kustantaja:  Otava
Julkaistu:  1995
Sivumäärä:  175
ISBN:  951-1-13393-4
Löydä lisää kirjojaKirjallisuuden teemasivulta
Maakuntalinnut on eläintieteen dosentti Antero Järvisen kirjoittama kirja Suomen maakuntalinnuista. Kirja ilmestyi vuonna 1995, ja sen on kustantanut Otava. Kirjan ulkoasun ja taiton on tehnyt Eija Hiltunen.
Kirja on ensimmäinen kaikki Suomen maakuntalinnut esittelevä kirja. Maakuntalinnuista kerrotaan muun muassa, mitä ne ovat merkinneet ihmiselle historiassa, lintuaiheisia runoja ja muuta historiatietoa. Linnuista ei niinkään kerrota yksityiskohtaisia biologisia tietoja. Kirjassa on myös kuvaukset Suomen maakunnista ja kansallislinnusta.
Aiheesta muualla

Koskimies, Pertti: Maakuntiin linnunsiivin. Linnut, 1995, nro 5.  BirdLife Suomi ry.
Radhe

| Radhe |
| --- | --- |

Ohjaaja:  Prabhu Deva
Käsikirjoittaja:  A. C. Mugil Vijay Maurya
Perustuu:  Kang Yoon-sungin elokuvaan The Outlaws
Tuottaja:  Salman Khan Sohail Khan Atul Agnihotri Nikhil Namit
Säveltäjä:  Sajid-Wajid Devi Sri Prasad Himesh Reshammiya
Kuvaaja:  Ayananka Bose
Leikkaaja:  Ritesh Soni
Pääosat:  Salman Khan Disha Patani Randeep Hooda Jackie Shroff
Valmistustiedot
Valmistusmaa:  Intia
Tuotantoyhtiö:  Zee Studios Salman Khan Films Sohail Khan Productions Reel Life Production Private Limited
Levittäjä:  Yash Raj Films
Ensi-ilta:  13. toukokuuta 2021
Kesto:  109 min
Alkuperäiskieli:  hindi
Aiheesta muualla
IMDb 
Infobox OKNimi-testi OK: 
Radhe on vuoden 2021 intialainen hindinkielinen toimintaelokuva, jonka on ohjannut Prabhu Deva ja tuottanut Salman Khan, Sohail Khan, Atul Agnihotri ja Zee Studios. Elokuvan ydinjuoni perustuu vuoden 2017 korealaiseen elokuvaan The Outlaws. Elokuvan pääosia näyttelevät Salman Khan, Disha Patani, Randeep Hooda ja Jackie Shroff.
Radhen piti alun perin saada ensi-iltansa teattereissa 22. toukokuuta 2020, mutta sitä lykättiin määräämättömäksi ajaksi COVID-19-pandemian vuoksi. Elokuva sai ensi-iltansa lopulta 13. toukokuuta 2021, samaan aikaan Id al-Fitrin kanssa, ZEE5:n tilausvideopalvelu Zee Plexissä Intiassa, ja se julkaistiin myös teattereissa ulkomailla. Radhe sai erittäin kielteisiä arvosteluja kriitikoilta ja yleisöltä, saaden kritiikkiä sen tarinasta, käsikirjoituksesta, ohjauksesta, epäomaperäisyydestä, roolisuorituksista, toksisesta maskuliinisuudesta ja poliisiväkivallan levittämisestä. Julkaisut, kuten The Indian Express, listasivat Radhen yhdeksi vuoden 2021 huonoimmista Bollywood-elokuvista.
Näyttelijät

| 0 | 1 | 2 |
| --- | --- | --- |
|  Salman Khan  | … |  Rajveer Shikawat a.k.a. Radhe   |
|  Disha Patani  | … |  Diya Abhyankar   |
|  Randeep Hooda  | … |  Rana   |
|  Jackie Shroff  | … |  Avinash Abhyankar   |
|  Sudhanshu Pandey  | … |  Dilawar   |
|  Megha Akash  | … |  Nikisha   |
|  Bharath  | … |  komisario Sarvesh   |
|  Gautam Gulati  | … |  Girgit   |
|  Govind Namdev  | … |  I. G. Ramesh Patil   |
|  Pravin Tarde  | … |  Dagdu Dada   |
|  Darshan Jariwala  | … |  sisäministeri   |
|  Siddhartha Jadhav  | … |  Ranjeet Mawani   |
|  Arjun Kanungo  | … |  Mansoor   |
|  Ihana Dhillon  | … |  Nasreen   |
|  Shawar Ali  | … |  Vipul Shah   |
|  Vishwajeet Pradhan  | … |  Arjun   |
|  VJ Andy  | … |  Jazz   |
|  Aaryan Arora  | … |  Sumeet   |
|  Shruti Bisht  | … |  Sumeetin sisko   |
|  Parveen Kaur  | … |  Sumeetin äiti   |
|  Pravesh Rana  | … |  Heeralal   |
|  Jacqueline Fernandez  | … |  erikoisesiintyminen laulussa ”Dil De Diya”   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Seeti Maar” | Shabbir Ahmed | Devi Sri Prasad | Kamaal Khan, Iulia Vantur | 4.03 |  |  |  |  |
| 2. | ”Dil De Diya” | Shabbir Ahmed | Himesh Reshammiya | Kamaal Khan, Payal Dev | 4.46 |  |  |  |  |
| 3. | ”Radhe – Title Track” | Sajid Khan | Sajid-Wajid | Sajid Khan | 3.01 |  |  |  |  |
| 4. | ”Zoom Zoom” | Kunaal Vermaa | Sajid-Wajid | Ash King, Iulia Vantur, Sajid Khan | 3.44 |  |  |  |  |
|  |  |  |  |  | 15.34 |  |  |  |  |
Arviot

The Times of India:
Bollywood Hungama:
Deccan Chronicle:
NDTV:
The Guardian:
Koimoi:
Pinkvilla:
The New Indian Express:
Rediff:
Sify:
The Quint:
Firstpost:
Aiheesta muualla

Radhe Internet Movie Databasessa (englanniksi)
Läntinen reitti

Läntinen reitti (engl. Western Approaches) suorakaiteena kartalla.
Läntinen reitti (engl. Western Approaches) on suunnilleen nelikulmainen alue Atlantin valtamerellä Britannian länsipuolella. Sen pohjois- ja etelärajoina ovat Britteinsaarten pohjois- ja eteläkärjet, itärajana on länsirannikko ja länsirajana suunnilleen Islannin kohdalla kulkeva pituuspiiri. Alue on erityisen tärkeä Britannialle, sillä siellä on useita satamia.
Termiä käytetään tavallisesti käsiteltäessä merisodankäyntiä, erityisesti ensimmäistä maailmansotaa ja toisen maailmansodan Atlantin taistelua, jossa Saksan laivasto Kriegsmarine yritti estää Britanniaan suuntautuvat huoltokuljetukset. Koska melkein kaikki meriliikenne Britanniaan ja sieltä pois kulki alueen halki, sen puolustaminen oli tärkeää. Alueella käytiin saksalaisten sotilassukellusveneiden ja liittoutuneiden laivasaattueiden välistä kamppailua.
Liverpoolissa toisen maailmansodan aikaisessa Läntisen reitin komentokeskuksessa on nykyisin aiheeseen liittyvä museo Western Approaches – Liverpool War Museum. Aiheesta on valmistunut 1944 elokuva Merten sankarit.
Puola talviolympialaisissa 2018

Puola osallistui Pyeongchangin talviolympialaisiin 2018. Maata edusti 62 urheilijaa, jotka kilpailivat 11 urheilumuodossa. Urheilijoista miehiä oli 37 ja naisia 25. Pikaluistelijoita oli 14 sekä ampumahiihtäjiä ja maastohiihtäjiä seitsemän. Avajaisissa joukkueen lippua kantoi pikaluistelija Zbigniew Bródka ja päättäjäisissä rattikelkkailija Mateusz Luty.
Puola voitti kisoissa yhden kulta- ja yhden pronssimitalin, molemmat mäkihypyssä. Se sijoittui kisojen mitalitilastossa 20:nneksi.
Mitalistit

| Mitali | Nimi | Urheilumuoto | Laji | Päiväys |
| --- | --- | --- | --- | --- |
| 1 Kultaa | Stoch, KamilKamil Stoch | Mäkihyppy | Suurmäki | 17. helmikuuta |
| 3 Pronssia | Kot, MaciejMaciej Kot   Hula, StefanStefan Hula   Kubacki, DawidDawid Kubacki   Stoch, KamilKamil Stoch | Mäkihyppy | Joukkuemäki | 19. helmikuuta |
Läntinen maakunta (Sambia)

| Läntinen maakunta |
| --- | --- |

 Läntisen maakunnan piirit vuonna 2022
Valtio:   Sambia
Hallinto:  
 – hallinnollinen keskus:  Mongu
Pinta-ala:  126386 km²
Väkiluku (2010):  902 974
Läntinen maakunta (Western Province) on yksi Sambian maakunnista. Sen pinta-ala on 126386 km2 ja se on pinta-alaltaan Sambian maakunnista suurin. Maakunta rajautuu pohjoisessa Luoteiseen maakuntaan, idässä Keskiseen maakuntaan ja kaakossa Eteläiseen maakuntaan. Lännessä Läntinen maakunta rajautuu Angolan rajaan ja etelässä Namibian rajaan. Läntisen maakunnan hallinnollinen keskus on Mongu, joka sijaitsee noin 600 kilometrin päässä valtion pääkaupungista Lusakasta. Vuoden 2010 väestötietojen mukaan maakunnan väkiluku oli 902974, mikä oli 6,72 % koko Sambian väkiluvusta.
Läntinen maakunta kuuluu Sambesi-, Lungwebungu- ja Kabompo-jokien tulvatasankoalueeseen ja tulvat peittävät aluetta joulukuulta kesäkuulle. Tulvat saavat myös muut alueen joet tulvimaan luoden näin alueelle laajan vesivarannon. Tulvat ovat erityisen tärkeitä alueen maataloudelle ja toimivat alueen luonnollisena kastelujärjestelmänä.
Lula (Italia)

| Lula (Lùvula) |
| --- | --- |
 Sijainti Nuoron maakunnassa
 Lula
 Koordinaatit: 40.470°0′0″N, 9.486°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  148,72 km²
Korkeus:  521 m
Väkiluku:  1 397
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.comune.lula.nu.it/ 
Infobox OKVirheellinen NIMI-arvo: 
Lula (sardiksi Lùvula) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 397 asukasta (vuonna 2016) ja sen pinta-ala on 148,72 neliökilometriä. Se sijaitsee 521 metrin korkeudella merenpinnasta.
Aiheesta muualla

Kuvia tai muita tiedostoja aiheesta Lula (Italia) Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Luiz Felipe

Luiz Felipe Lazion pelaajana huhtikuussa 2018.
Luiz Felipe Ramos Marchi (s. 22. maaliskuuta 1997 Colina) on brasilialainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen. Hän edustaa Espanjan Primera Divisiónissa pelaavaa Real Betisiä.
Luiz Felipe siirtyi kotimaansa Ituanosta italialaisseura Lazioon elokuussa 2016. Ensimmäisen kautensa Italiassa hän pelasi lainalla Serie B -joukkue Salernitanassa. Kaudella 2017–2018 hän pelasi Lazion joukkueessa Serie A:ssa 18 ottelua, joista 12 ottelussa avauskokoonpanossa. Seuraavalla kaudella hän pelasi Serie A:ssa 17 ottelua, joista 15 kertaa avauksessa, ja teki maalin tapaninpäivänä vierasottelussa Bolognaa vastaan. Kaudella 2019–2020 hän on pelannut Serie A:ssa 19 ottelua, joista 18 kertaa avauskokoonpanossa, ja teki maalin joulukuussa voittoisassa kotiottelussa Juventusta vastaan. Luiz Felipe voitti Italian cupin vuonna 2019 ja pelasi loppuottelun alusta loppuun. Eurooppa-liigassa hän on pelannut ensimmäisellä Lazion-kaudellaan kymmenen ottelua, toisella viisi ja kolmannella yhden.
Luiz Feitosa

| Luiz Feitosa> Henkilötiedot |
| --- | --- |
Kansalaisuus:   Brasilia
Kyokushin-ottelija
Aktiivisena:  1987–1994
Painoluokka:  avoin
| Mitalit> Maa:   Brasilia.Miesten kyokushin.Brasilian Open  | Mitalit> Maa:   Brasilia.Miesten kyokushin.Brasilian Open  | Mitalit> Maa:   Brasilia.Miesten kyokushin.Brasilian Open  | Maa:   Brasilia> Miesten kyokushin. |
| --- | --- | --- | --- |
|  Kultaa | 1988 | avoin |  |
|  Hopeaa | 1990 | avoin |  |
|  Pronssia | 1993 | avoin |  |
|  Pronssia | 1994 | avoin |  |
Luiz Feitosa on brasilialainen karateka. Hän voitti Kyokushinin Brasilian Openin kerran 1988.
Feitosa saavutti menestystä kotimaassaan Brasiliassa voittamalla historian toisen Brasilian Openin, jossa käytiin Brasilian mestaruudesta. Hän voitti loppuottelussa Tadeu Silvan. Feitosa eteni seuraavan kerran loppuotteluun 1990, jolloin hän saavutti hopeaa hävittyään Francisco Filholle. Feitosa voitti pronssia vuosina 1993 ja 1994 Brasilian Openissa, jolloin mestaruuden voitti molemmilla kerroilla Francisco Filho.
Feitosa liittyi myöhemmin Kyokushinin IFK-liittoon.
Pánfilo de Narváez

| Pánfilo de Narváez> Henkilötiedot |
| --- | --- |
Syntynyt: noin 1478 Valladolid, Espanja
Kuollut: kadonnut marraskuussa 1528 Meksikonlahti
Ammatti:  konkistadori
Muut tiedot
 Nimikirjoitus
Pánfilo de Narváez (s. noin 1478 – kadonnut marraskuussa 1528) oli espanjalainen konkistadori ja tutkimusmatkailija. Narváez katosi Meksikonlahdella johtaessaan espanjalaista retkikuntaa Floridaan vuonna 1528.
Elämäkerta > Jamaika, Kuuba ja Meksiko

Pánfilo de Narváez syntyi vuoden 1478 paikkeilla Valladolidissa Espanjassa. Hän aloitti sotilasuransa jo nuorena ja hieman myöhemmin hän matkusti Jamaikalle yhtenä saaren ensimmäisistä eurooppalaisista siirtolaisista. Diego Velásquezin vallatessa nykyistä Kuubaa Narváez komensi espanjalaisten jousimiesten osastoa. Palkaksi Narváez sai saarelta suuret tilukset. Vuonna 1520 hän johti 900:n espanjalaisen joukkoa, jotka lähetettiin Velásquezin käskystä kukistamaan Meksikon vallannutta konkistadori Hernán Cortésia. Cortésin johtamat joukot ottivat kuitenkin voiton Narváezin joukoista ja Narváez jäi vangiksi. Hänet vapautettiin vuoden vankeuden jälkeen, jolloin hän palasi Kuubaan.
Elämäkerta > Florida

Vuonna 1526 Espanjan kuningas Kaarle V valtuutti Narváezin valtaamaan alueita Amerikan mantereella Floridasta länteen. Narváez lähti Espanjasta johtamiensa 600 sotilaan ja siirtolaisen mukana. Heistä 140 jätti retkikunnan Santo Domingossa ja hurrikaani Kuuban edustalla upotti kaksi espanjalaislaivaa ja surmasi 50 retkikunnan jäsentä. Narváez pysytteli Kuubassa helmikuuhun 1528 saakka, jolloin hän lähti viimein kohti mannerta viiden aluksen ja 400 hengen vahvuisen retkikunnan kanssa. Espanjalaiset rantautuivat Tampanlahden seudulla Floridan länsirannikolla, jossa Narváez julisti alueen kuuluvan Espanjalle.
Floridassa espanjalaiset törmäsivät timucua-intiaaneihin. Espanjalaiset havainneet intiaanit pakenivat ja espanjalaiset ryöstivät heidän kylänsä. Tällöin timucua-päällikkö Hirrihigua johti seuraajansa sotaan espanjalaisia vastaan. Espanjalaiset joutuivat siirtymään Floridan sisämaahan ja edelleen kohti pohjoista. Lopulta espanjalaiset saapuivat apalachee-intiaanien maille, joiden kanssa kohtaaminen sujui ystävällisemmin. Espanjalaiset viettivät lähes kuukauden intiaanien kylässä nykyisen Tallahasseen seudulla. Ystävälliset suhteet eivät kuitenkaan kestäneet. Narváez otti paikallisen päällikön vangiksi, josta suivaantuneet apalacheet kävivät sotaan espanjalaisia vastaan. Espanjalaiset joutuivat jälleen pakenemaan, tällä kertaa takaisin kohti rannikkoa. Heinäkuussa 1528 espanjalaiset saapuivat nykyisen St. Marksin seudulle. Retkikunta oli jättänyt aluksensa rannikolle, mutta nyt niitä ei enää näkynyt ja espanjalaiset alkoivat rakentaa lauttoja. Syyskuussa 245 espanjalaista alkoivat purjehtia lautoillaan kohti länttä tavoitteenaan päästä Meksikoon. Lautat ohittivat Mississippi-joen suun, mutta matkan kuluessa espanjalaiset alkoivat menettää lauttojaan. Marraskuun alussa tuuli puhalsi Narváezin lautan avomerelle ja Narváez katosi.
Espanjalaisten joukon johtajaksi kohosi Narváezin jälkeen Alvar Nuñez Cabeza de Vaca. Retkikunnan jäsenistä lopulta vain neljä selviytyi takaisin espanjalaisten pariin.
Hernán Cortés vierailee vangiksi jääneen Narváezin luona piirroksessa vuodelta 1851.
Kyltti St. Petersburgissa paikalla, jolla Narváezin retkikunnan sanotaan nousseen ensimmäisen kerran maihin Floridassa.
Mads Nissen

Mads Nissen (s. 1979) on tanskalainen valokuvaaja. Nissenin valokuva voitti World Press Photon vuoden lehtikuva -palkinnon vuonna 2014. Hän on kuvannut muun muassa Timelle, Newsweekille ja Der Spiegelille.
Mads Kruse Andersen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Kultaa | Peking 2008 | kevyt nelonen |  |
| Soudun maailmanmestaruuskilpailut  | Soudun maailmanmestaruuskilpailut  | Soudun maailmanmestaruuskilpailut  |  |
|  Kultaa | Milano 2003 | kevyt kaksikko |  |
Mads Christian Kruse Andersen (s. 25. maaliskuuta 1978 Nørre Alslev, Sjælland) on tanskalainen soudun olympiavoittaja.
Kruse Andersen kuului olympiakultaa voittaneeseen Tanskan kevyen nelosen venekuntaan Pekingissä 2008. Hän voitti maailmanmestaruuden kevyessä kaksikossa Milanossa 2003 sekä sijoittui MM-kilpailuissa lisäksi neljänneksi kevyessä kahdeksikossa Sevillassa 2002 ja Etonissa 2006 sekä viidenneksi kevyessä pariaironelossa Luzernissa 2001 ja kuudenneksi kevyessä nelossa Münchenissä 2007. Hän voitti junioreiden maailmanmestaruuden pariaironelosessa Glasgow'ssa 1996.
Kruse Andersen on pituudeltaan 186 cm ja ammatiltaan luutnantti.
Maailman avaruusviikko

Maailman avaruusviikko on YK:n ja World Space Week Associationin vuosittain 4.–10. lokakuuta järjestämä viikko, jonka tarkoituksena on ”juhlistaa vuosittain kansainvälisellä tasolla avaruustieteen ja -teknologian myötävaikutusta ihmisten olojen parantamiseen”. Viikon julisti avaruusviikoksi YK:n yleiskokous vuonna 1999. Viikko alkaa Sputnik 1:n laukaisun vuosipäivästä, ja päättyy ulkoavaruussopimuksen allekirjoittamisen vuosipäivään.
Aiheesta muualla

Celebrations for World Space Week
World Space Week website
Ursan avaruusviikko-sivu
MALP

MALP (Mobile Analytic Laboratory Probe) on scifi tv-sarjassa Tähtiportti maalla kulkeva luotain, joka kerää tietoa ja lähettää ne SGC:hen. MALP:ia kutsutaan myös pelkästään luotaimeksi. Se voi lähettää planeetalta Maahan videokuvaa, ääntä, sekä tarkkoja lukemia planeetan ilmakehästä, niin kauan kuin tähtiportti on auki planeetalle. MALP vastaanottaa myös radioaaltoja ja sähkömagneettisia signaaleja ja voi kantaa pienen määrän tavaraa.
Maarit Näkyvä

Maarit Näkyvä (o.s. Muroma, s. 16. elokuuta 1953 Miehikkälä) on entinen suomalainen pankinjohtaja ja Kesko Oyj:n entinen hallituksen jäsen.
Näkyvä valmistui ekonomiksi 1981 ja kauppatieteiden maisteriksi 1983. Näkyvä toimi 1980-90-luvuilla Suomen Yhdyspankissa ja KOP-fuusion jälkeen Meritassa ensin valuuttadiilerinä, sittemmin yksikönjohtajana. 1980-luvun lopulta hänet muistetaan monista valuuttojen markkinaliikkeitä luotaavista televisiouutisten haastatteluista.
Vuonna 1996 Näkyvä nimitettiin toimitusjohtajaksi Merita-rahastoihin, joka oli tuolloin Suomen suurin rahastoyhtiö. Vuonna 1998 hän siirtyi Leonia Pankkiin johtamaan varallisuudenhoitoa ja henkilöasiakkaiden palvelua. Vuonna 2001 hänet nimitettiin Sampo Pankin henkilöasiakkaista ja yksityispankkitoiminnasta vastaavaksi johtajaksi ja hän aloitti myös Sampo Pankin johtokunnassa sekä Kesko Oyj:n hallituksessa, jossa hän toimi vuoteen 2015 saakka.
Maarit Näkyvä oli vuonna 2007 Suomen eniten ansiotuloja saanut nainen. Hän ilmoitti 1.10.2008 jättävänsä Sampo Pankin ja jäävänsä sapattivapaalle.
Maarit Näkyvä on entisen kansanedustajan Impi Muroman ja rovasti Uolevi Muroman tytär. Vuodesta 1980 hän on ollut naimisissa ekonomi Tapio Näkyvän kanssa.
Maailman eläimet seikkailupeli

| Maailman eläimet seikkailupeli |
| --- | --- |

Pelaajia:  2-6
Ikäsuositus:  8+
Pelin kesto:  noin 45 min
Monimutkaisuus:  keskiverto
Strategisuus:  keskiverto
Satunnaisuus:  keskiverto
 BoardGameGeek 
Maailman eläimet seikkailupeli on lautapeli, jossa on noin 300 korttia eläinaiheisia kysymyksiä ympäri maailmaa. Pelissä liikutetaan puista pelinappulaa maailmankartalla tavoitteena käydä kaikilla mantereilla. Peli kuuluu Tacticin Green Globe -tuoteperheeseen, joka koostuu ympäristötietoutta opettavista peleistä.
Aiheesta muualla

Maailman eläimet seikkailupeli Tacticin verkkosivuilla (Arkistoitu – Internet Archive)
TACTIC Green Globe
Mads Rasmussen

| Mitalit | Mitalit | Mitalit |  |
| --- | --- | --- | --- |
|  Lontoon olympialaisten kultamitali 2012. |  Lontoon olympialaisten kultamitali 2012. |  Lontoon olympialaisten kultamitali 2012. |  |
Maa:   Tanska
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kevyt pariairokaksikko |  |
|  Pronssia | Peking 2008 | kevyt pariairokaksikko |  |
| Soudun maailmanmestaruuskilpailut  | Soudun maailmanmestaruuskilpailut  | Soudun maailmanmestaruuskilpailut  |  |
|  Kultaa | Eton 2006 | kevyt pariairokaksikko |  |
|  Kultaa | München 2007 | kevyt pariairokaksikko |  |
|  Hopeaa | Gifu 2005 | kevyt pariairokaksikko |  |
|  Pronssia | Sevilla 2002 | kevyt pariairokaksikko |  |
|  Pronssia | Poznań 2009 | kevyt yksikkö |  |
Mads Reinholdt Rasmussen (s. 24. marraskuuta 1981 Nykøbing Falster, Sjællandin alue) on tanskalainen soudun olympiavoittaja.
Rasmussen kuului olympiakultaa voittaneeseen Tanskan kevyen pariairokaksikon venekuntaan Lontoossa 2012. Hän sai samassa veneluokassa pronssia Pekingissä 2008 ja sijoittui neljänneksi Ateenassa 2004.
MM-kilpailuissa Rasmussen on saavuttanut kevyessä pariairokaksikossa kultaa Etonissa 2006 ja Münchenissä 2007, saanut hopeaa Gifussa 2005 ja pronssia Sevillassa 2002 sekä sijoittunut viidenneksi Bledissä 2011 ja kuudenneksi Luzernissa 2001. Kevyessä yksikössä hän sai MM-pronssia Poznańissa 2009.
Rasmussen on pituudeltaan 183 cm.
Punavyöseitikki

| Punavyöseitikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cortinariaceae
Suku::  Seitikit Cortinarius
Laji::  armillatus
Kaksiosainen nimi
 Cortinarius armillatus  (Fr.) Fr. 
Katso myös
   Punavyöseitikki Commonsissa 
Infobox OKNimi-testi OK: 
Punavyöseitikki (Cortinarius armillatus) on punaruskealakkinen kookas helttasieni, jonka jalassa on selviä punaisia vöitä. Se on runsassatoisimpia ja yleisimpiä Suomessa kasvavia sieniä. Tämän lajin voi sekoittaa tappavan myrkylliseen suippumyrkkyseitikkiin.
Ulkonäkö ja koko

Punavyöseitikin lakki on 5–15 cm, nuorena kellomainen ja myöhemmin kuperaksi laakeneva, keskuskohoumallinen, punertavan ruosteenruskea, vanhempana mutkalaitainen. Lakin pinta on kuiva, säteittäissäikeinen ja monesti keskeltä pienipunasuomuinen. Heltat aluksi vaaleanruskea, mutta kun itiöt kypsyvät niin väri muuttuu kanelinruskeaksi. Jalka lakkia vaaleampi 6-12×1-2 cm, pitkä ja solakka, tyvi nuijamainen. Jalassa on useita suojusjätteistä muodostuneita punaisia vöitä. Ylin vyö on yleensä paksuin ja kokonainen, alemmat vyöt yleensä vaaleampia ja katkonaisia. Malto on vaaleanruskea. Ei voimakasta tuoksua. Maku on mieto.
Kasvupaikka ja elinympäristö

Se kasvaa melkein koko maassa tuoreissa ja kosteissa kangasmetsissä, erityisesti kuusikoissa ja kosteissa koivikoissa, soistuneillakin paikoilla. Punavyöseitikki on luultavasti Suomen satoisin seitikkilaji kasvattaa itiöemiä hyvin jopa kaikkein huonoimpina sienivuosina elokuusta lokakuuhun. Koivujen mykorritsasieni.
Käyttö

Sienivärjäyksessä punavyöseitikistä saadaan purettamatta vaaleanpunaista väriainetta. Purettamalla punavyöseitikkiä alunalla saadaan siitä tummaa vaaleanpunaista väriainetta, tinalla ja kuparilla kellertäviä ja vihertäviä harmaita sekä raudalla oliivinväristä väriainetta.
Erityistä

Jos ei tunne seitikkejä kannattaa jättää se keräämättä, sillä jotkut seitikkilajit ovat kuolettavan myrkyllisiä. Seitikit saattavat olla Suomen runsaslukuisin sienisuku. Euroopassa seitikkejä on ainakin 450–500 lajia. Punavyöseitikin on ruoaksi kelpaava, vaikka sisältääkin kortinariini-A-ainetta pienen määrän. Kuitenkaan kortinariini-B:tä siitä ei löydy ollenkaan. Englantilaisten tutkijoiden mukaan juuri kortinariini A ja B, etenkin silloin kun ne esiintyvät yhdessä, ovat myrkytyksen vaikuttavia aineita. Koska punavyöseitikki ei ole maultaan kehuttava ja seitikkien suvussa on myös hyvin myrkyllinen suippumyrkkyseitikki, lajia ei suositella perussienestäjien kerättäväksi. Myrkytysvaaraan on aina suhtauduttava vakavasti, joten mikäli poimit tämän sienen, ole varma lajitunnistuksesta.
Aiheesta muualla

Cortinarius armillatus, punavyöseitikki @ Natural Fungi in Finland
Coloria.net - Värjäys: Cortinarius Seitikit
Punavyöseitikki *(Cortinarius armillatus) (Arkistoitu – Internet Archive)